434 



iLXXVII. 



Ep. L. Camerarii ad Axelinm Oxenstierna, Hagae 

 Comitis d. T % Sept. 1626. 



K. A. coll. Ox. 



S. P. Illustris ac Generöse Domine. 



Antverpiae, ut audimus, rumore sparso, Suecos a Po- 

 lonis ingentem cladem accepisse, iam in eo erant, ut cam- 

 panas in turribus attrahere, et ignes nocturnos publicae 

 laetitiae causa excitare vellent, cum nuncius advenit de in- 

 felici proelio, quod Rex Daniae nuper commisit cum Tilio. 

 Itaque per integrum diem sonuerunt campanae, et tota nox 

 solerani et continuo igni veluti in diem conversa fuit. Sed 

 de Suecis rumorem ex eo conflictu originem duxisse existi- 

 mo, qui inter Comitem Turrensem et Lithuanos in Livonia 

 accidisse scribitur. Necesse sane esset, ut de rebus gestis 

 S. R. M:tis Domini nostri clementissimi, et quocunque loco 

 illae essent, subinde edocerer, ut et adversa diluere, et se- 

 cundis bonos exhilarare, in publicis autem Consilia ad S. R. 

 M:tis voluntatem eo rectius accommodare possem. Magno 

 itaque cum desiderio litteras sive a S. R. M:te, sive ab 

 Ill:ri Gen:te Tua, sive a D. Salvio exspecto. Non enim nisi 

 unas accepi ex Borussia a S. R. M:te hactenus. De inorte 

 Regis Poloniae farna satis diuturna fuit, sed nunc eadem 

 affirmat, hunc vivere, et cum 30 millibus militum esse 

 Turonii. Prudentiores nonnihil sunt solliciti, cum quidam 



